CELEX: 32017R0719
Language: fi
Date: 2017-04-07 00:00:00
Title: Neuvoston asetus (EU) 2017/719, annettu 7 päivänä huhtikuuta 2017, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta annetun asetuksen (EU) 2015/2192 muuttamisesta

22.4.2017   
            
            
               FI
            
            
               Euroopan unionin virallinen lehti
            
            
               L 106/8
            
         NEUVOSTON ASETUS (EU) 2017/719,
   annettu 7 päivänä huhtikuuta 2017,
   Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta annetun asetuksen (EU) 2015/2192 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto antoi 30 päivänä marraskuuta 2006 asetuksen (EY) N:o 1801/2006 (1) Euroopan yhteisön ja Mauritanian islamilaisen tasavallan välisen kalastuskumppanuussopimuksen, jäljempänä ’kumppanuussopimus’, tekemisestä.
            
         
               (2)
            
            
               Neuvosto hyväksyi 24 päivänä toukokuuta 2016 päätöksen (EU) 2016/870 (2) kumppanuussopimuksessa määrättyjen kalastusmahdollisuuksien ja taloudellisen korvauksen vahvistamista neljän vuoden ajanjaksoksi 16 päivästä marraskuuta 2015 alkaen koskevan pöytäkirjan, jäljempänä ’pöytäkirja’, tekemisestä.
            
         
               (3)
            
            
               Neuvoston asetuksessa (EU) 2015/2192 (3) jaetaan jäsenvaltioiden kesken pöytäkirjassa vahvistetut kalastusmahdollisuudet.
            
         
               (4)
            
            
               Pöytäkirjan 4 artiklalla perustetun riippumattoman yhteisen tiedekomitean tieteellisessä lausunnossa todettiin ylijäämiä senegalinkummelin osalta, ja siinä otettiin huomioon myös IMROP:n (Institut Mauritanien de Recherches Océanographiques et des Pêches) laatima tieteellinen lausunto vuodelta 2014, jossa vahvistettiin ylijäämä kalmarin ja seepian osalta.
            
         
               (5)
            
            
               Kumppanuussopimuksen 10 artiklalla perustettu sekakomitea päätti 15 ja 16 päivänä marraskuuta 2016 Nouakchottissa pidetyssä kokouksessaan pöytäkirjan 6 artiklan 1 kohdan a alakohdan mukaisesti muuttaa pöytäkirjaa lisäämällä käytettävissä olevan ylijäämän rajoissa uusia kalastusmahdollisuuksia pakastustroolareille, jotka pyytävät pääasiallisena kohdelajina senegalinkummelia ja toissijaisina kohdelajeina kalmaria ja seepiaa.
            
         
               (6)
            
            
               Nämä uudet kalastusmahdollisuudet olisi jaettava jäsenvaltioiden kesken pöytäkirjan jäljellä olevalle soveltamisajanjaksolle.
            
         
               (7)
            
            
               Koska uusien kalastusmahdollisuuksien käyttöönotto vaikuttaa unionin alusten taloudelliseen toimintaan ja niiden kalastuskausien suunnitteluun, tämän asetuksen olisi tultava voimaan heti sen julkaisemisen jälkeen.
            
         
               (8)
            
            
               Sen vuoksi asetusta (EU) 2015/2192 olisi muutettava vastaavasti,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EU) 2015/2192 1 artiklan 1 kohtaan alakohta seuraavasti:
   
      
                  ”h)
               
               
                  Luokka 2 a – Senegalinkummelia pyytävät troolarit (pakastusalukset):
                  
                              Espanja:
                           
                           
                              senegalinkummeli
                           
                           
                              3 500  tonnia
                           
                        
                              kalmari
                           
                           
                              1 450  tonnia
                           
                        
                              seepia
                           
                           
                              600 tonnia
                           
                        Mauritanian vesillä voi kerrallaan toimia enintään 6 tähän luokkaan kuuluvaa alusta.”
               
            
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä huhtikuuta 2017.
      
         
            Neuvoston puolesta
         
         
            Puheenjohtaja
         
         L. GRECH
      
   
   
      (1)  EUVL L 343, 8.12.2006, s. 1.
   
      (2)  Neuvoston päätös (EU) 2016/870, annettu 24 päivänä toukokuuta 2016, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi koskevan pöytäkirjan tekemisestä Euroopan unionin puolesta (EUVL L 145, 2.6.2016, s. 1).
   
      (3)  Neuvoston asetus (EU) 2015/2192, annettu 10 päivänä marraskuuta 2015, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta (EUVL L 315, 1.12.2015, s. 72).